Sevastopol ble grunnlagt som by i 1783 av Grigorij Potemkin etter at Det russiske keiserdømmet under hans ledelse samme år hadde annektert Krym-khanatet, herunder Krymhalvøya. Byens citadell ble raskt oppført. Samme år etablerte også Potemkin Svartehavsflåten som en del av byen, og denne ble snart en viktig marinebase. Ikke lenge etter var den også en viktig handelshavn.